**Dragi učenci, kot sem vam prejšnji teden obljubil, boste tokrat spoznali opero in njene začetke. Besedila vam ni treba prepisovati, le trikrat ga pozorno preberite in na koncu še sledite navodilom na sledeči povezavi:**

[**https://eucbeniki.sio.si/gls/3263/index2.html**](https://eucbeniki.sio.si/gls/3263/index2.html)

**Opera in njeni začetki**

**Opera** je [glasbeno](https://sl.wikipedia.org/wiki/Glasba) scensko delo, pri katerem nastopajoči pojejo, igrajo ter [plešejo](https://sl.wikipedia.org/wiki/Ples), spremlja pa jih [orkester](https://sl.wikipedia.org/wiki/Orkester). Opera je kombinacija [dramatične](https://sl.wikipedia.org/wiki/Drama) [zgodbe](https://sl.wikipedia.org/w/index.php?title=Zgodba&action=edit&redlink=1), [glasbe](https://sl.wikipedia.org/wiki/Glasba) in [petja](https://sl.wikipedia.org/wiki/Pevec), scene, luči, kostumov, posebnih učinkov in pogosto tudi [plesa](https://sl.wikipedia.org/wiki/Ples). Hkrati pa z besedo *opera* označujemo tudi operno hišo, zgradbo (stavbo), kjer se uprizarjajo operna dela.

Vemo, da je prvo opero napisal [italijanski](https://sl.wikipedia.org/wiki/Italijani) [skladatelj](https://sl.wikipedia.org/wiki/Skladatelj) [Jacopo Peri](https://sl.wikipedia.org/wiki/Jacopo_Peri), imenovala se je [*Dafne*](https://sl.wikipedia.org/wiki/Dafne), prvič pa so jo izvedli v [Firencah](https://sl.wikipedia.org/wiki/Firence) leta [1597](https://sl.wikipedia.org/wiki/1597). Italjanska beseda opera izhaja iz latinskega glagola operare, ki pomeni delati. Zato se bi naj beseda opera uporabljala kot oznaka za katerokoli opravilo, dejanje, umetnino ali literarno delo. Tako je imela beseda opera že od samega začetka vsesplošen pomen, šele po preteku par stoletij je pomen prešel iz splošnega dela na scensko glasbeno-gledališko delo. Opera nastane na prelomu renesanse in baroka. Skupina umetnikov se je okoli leta [1600](https://sl.wikipedia.org/wiki/1600) začela zbirati v [Firencah](https://sl.wikipedia.org/wiki/Firence). Ukvarjala se je z vlogo [glasbe](https://sl.wikipedia.org/wiki/Glasba) v [grški tragediji](https://sl.wikipedia.org/w/index.php?title=Gr%C5%A1ka_tragedija&action=edit&redlink=1) ter izumila način petja, v katerem so se toni in ritmi ujemali z besednimi podatki. Sprva je besedilo spremljal samo [čembalo](https://sl.wikipedia.org/wiki/%C4%8Cembalo).

Veliki mojster [madrigala](https://sl.wikipedia.org/wiki/Madrigal) [Claudio Monteverdi](https://sl.wikipedia.org/wiki/Claudio_Monteverdi) je prevzel ta način [petja](https://sl.wikipedia.org/w/index.php?title=Petje&action=edit&redlink=1), a ga je kombiniral z madrigalom in tako ustvaril osnovo za [arije](https://sl.wikipedia.org/wiki/Arija). Uveljavil je splošno operno formulo: pete solistične [arije](https://sl.wikipedia.org/wiki/Arija), dueti in večji ansambli, čvrsti zbori, inštrumentalne uverture ter medigre, ki spremljajo spreminjanje odrske scene. Monteverdi je napisal operno mojstrovino z naslovom [*Orfej*](https://sl.wikipedia.org/wiki/Orfej) leta [1607](https://sl.wikipedia.org/wiki/1607). V spodnjih povezavah prisluhnite nekaj odlomkom te najbolj popularne opere tistega časa:

<https://www.youtube.com/watch?v=TROsH4jwomg>

<https://www.youtube.com/watch?v=jb2TURdBeEQ>

<https://www.youtube.com/watch?v=yxBT1pfVAKQ>

V [Firencah](https://sl.wikipedia.org/wiki/Firence) in [Benetkah](https://sl.wikipedia.org/wiki/Benetke) se je opera zelo uveljavila leta [1637](https://sl.wikipedia.org/wiki/1637). [Orkestri](https://sl.wikipedia.org/wiki/Orkester) so se povečali in postajali za opero čedalje pomembnejši. Opera je pognala globoke korenine tudi v [Italiji](https://sl.wikipedia.org/wiki/Italija). Najbolj znan skladatelj je bil [Jean-Baptiste Lully](https://sl.wikipedia.org/wiki/Jean-Baptiste_Lully), Francoz [Jean-Philippe Rameau](https://sl.wikipedia.org/wiki/Jean-Philippe_Rameau) pa je širil opero v [Franciji](https://sl.wikipedia.org/wiki/Francija). [Ludvik XIV.](https://sl.wikipedia.org/wiki/Ludvik_XIV._Francoski) je bil operi zelo naklonjen, zato se je v Franciji hitro razširila.

**CLAUDIO MONTEVERDI**

Monteverdi se je rodil leta 1567 v Cremoni. Pred javnostjo pa je nastopil že zgodaj, pri šestnajstih, z duhovnimi madrigali.

Monteverdi je bil najpomembnejša osebnost italijanskega zgodnjega baroka. Monteverdija bi lahko imenovali za predhodnika programske glasbe. Napisal je prvo opero, ki je obstala do danes. To je opera **Orfej**. V operi Orfej je pokazal, da obvlada violinsko igro. Bil je pevec in violinist na dvoru v Mantovi. Monteverdi je s svojim delom presegel florentinske poskuse; namesto eksperimentiranja je ustvaril mojstrsko delo.

Poleg slavne opere Orfej je napisal tudi opero **Arianna**. Iz te opere je ohanjen samo en del, »Arianina tožba«, ki je navdušila še ostale skladatelje, da so začeli pisati opere.

Claudio Monteverdi je umrl leta 1643, v svojem 76. letu starosti.

